Publication: Magyar Közlöny
Issue: MK-2003-117 (Year: 2003, Number: 117)
Era: 1990-2004
Section: — a 38/2001. (IV. 5.) KE határozattal és a 186/2002.
Paragraph Index: 334

1. Az OÉT ismételten napirendre tûzte az orvosok és más egészségügyi dolgozók jogállásáról szóló törvényjavaslatot. A konzultációt a munkavállalói oldal kezdeményezte. A törvényjavaslatot azért utasították el, mert álláspontjuk szerint: — az önként vállalt túlmunka esetében a munkaválló nem rendelkezik döntési szabadsággal, és a javasolt megoldás nem illeszkedik a munka világát szabályozó jogrendszerbe; — az azonos munkahelyen azonos feladatot azonos képzettséggel ellátó dolgozó többfajta jogviszonya zavart okozhat a felelõsségi viszonyokban és konfliktusok forrásává válhat; — az önként vállalt túlmunka e területen történõ beszámítása diszkriminatív, mert hátrányos helyzetbe hoz más — rendszeresen túlórázó — munkavállalói csoportokat; — a munkavállalói oldal nem ért egyet a közszolgáltatásban foglalkoztatottak tömeges közalkalmazotti jogviszonyának hátrányosabb megváltoztatásával, s fenntartja korábbi véleményét az egészségügy privatizációjáról szóló, általa ugyancsak el nem fogadott törvényre is figyelemmel; — az egészségügyi szolgáltatás közszolgáltatási jellege nem egyeztethetõ össze a magánjogi szerzõdési formával, lásd szellemi szabadfoglalkozás; — a jelenlegi törvénytelen túlmunkavégzés felszámolása nem oldható meg jelen törvényjavaslattal, feltétlen átfogó szabályozás szükséges; — konkrét számítások szükségesek az egészségügyi ágazat túlmunka végzésérõl és a szolgálati idõbe való beszámításáról az Európai Bíróság ítéletére figyelemmel; — az európai uniós joganyagra való hivatkozás az önként vállalt túlmunka esetében nem megfelelõ. Az Autonóm Szakszervezetek Szövetsége képviselõje bejelenti, hogy ha a törvénytervezetet a jelenlegi formájában fogadják el, az Alkotmánybírósághoz fordul. A munkaadói oldal nem tartotta elfogadhatónak az önként vállalt túlmunkáért biztosított többlet szolgálati idõ elismerését és a finanszírozással összefüggõ tervezett szabályozást. Kifogásolta a jogszabály-tervezet pontatlanságait, a szabadfoglalkozással összefüggõ jogi tisztázatlanságot. A kormányoldal indoklásában kifejtette, hogy az önként vállalt túlmunka az EU joganyagában szerepel, valamint a törvényjavaslat összhangban van a hatályos munkaügyi jogszabályokkal. A szakmai pontosításokat azonban fontosnak tartják, és ezeket a módosító javaslatok elbírálásánál, illetve a végrehajtási rendeletek készítésénél figyelembe veszik.

Source: https://magyarkozlony.hu/hivatalos-lapok/2f24f0ca62e48b88921361095660b3d487d086ff/dokumentumok/e528276715aaffa8d6dfd81b973ecb38d5511773/letoltes